greek_downloads/Οικονομική Έκθεση ΜΟΤΟΡ ΟΪΛ Α.Ε. (2024,Εξαμηνιαία,Μητρική-Ενοποιημένη)/images/page_17.png
ΕΚΘΕΣΗ ΔΙΑΧΕΙΡΙΣΗΣ Δ.Σ. 
 
 
Ά Εξάμηνο 2024 
15 
7. ΔΙΑΧΕΙΡΙΣΗ ΧΡΗΜΑΤΟΟΙΚΟΝΟΜΙΚΩΝ ΚΙΝΔΥΝΩΝ 
 
Το πρώτο εξάμηνο του 2024 χαρακτηρίστηκε από αυξημένες γεωπολιτικές εντάσεις, ειδικά στην 
Ανατολική Ευρώπη και τη Μέση Ανατολή. Η παγκόσμια οικονομία επηρεάστηκε από τις 
διακυμάνσεις των τιμών της ενέργειας και τον πληθωρισμό. Οι τιμές έχουν ομαλοποιηθεί σε μεγάλο 
βαθμό το τελευταίο διάστημα, χωρίς ωστόσο να έχουν ακόμη επανέλθει στα προηγούμενα επίπεδα. 
Γενικότερα, όπως αναφέρεται και παρακάτω στη διαχείριση των επιμέρους κινδύνων, η διοίκηση 
του Ομίλου αξιολογεί και προσδιορίζει σε συνεχή βάση τους κινδύνους και θεωρεί ότι οι αρνητικές 
εξελίξεις στην παγκόσμια οικονομία δεν αναμένεται να επηρεάσουν σημαντικά την ομαλή 
λειτουργία του Ομίλου και της Εταιρείας. 
Διαχείριση Κινδύνων-Μοντέλο Τριών Γραμμών 
H Εταιρεία κατά την άσκηση της επιχειρηματικής της δραστηριότητας αντιμετωπίζει κινδύνους και 
αβεβαιότητες που εντείνονται από το διαρκώς μεταβαλλόμενο γεωπολιτικό, οικονομικό και 
κοινωνικό περιβάλλον, την αλληλεπίδραση των διεθνών αγορών, τις ραγδαίες τεχνολογικές 
εξελίξεις, την ενεργειακή μετάβαση και την κλιματική αλλαγή. Επιπρόσθετα, ρυθμιστικές Αρχές, 
επενδυτές και λοιπά ενδιαφερόμενα μέρη (stakeholders) διαμορφώνουν ένα περιβάλλον 
αυξημένων απαιτήσεων εποπτείας και ελέγχου. 
Μέσω της υιοθέτησης ενός ισχυρού πλαισίου εταιρικής διακυβέρνησης και της εφαρμογής του 
μοντέλου των τριών γραμμών, η MOTOR OIL έχει καθορίσει διακριτούς ρόλους για τη διαχείριση 
θεμάτων που σχετίζονται με τους κινδύνους, μέσω των οποίων διευκολύνεται η επίτευξη των 
στόχων, η  ισχυρή διακυβέρνηση και η διαχείριση κινδύνων.   
Πρώτη Γραμμή Άμυνας: Επιχειρησιακές Μονάδες 
Όλες οι επιχειρησιακές μονάδες της εταιρείας είναι υπεύθυνες για τη διαχείριση των κινδύνων που 
απορρέουν από τις δραστηριότητές τους και την εφαρμογή των απαραίτητων δικλείδων 
ασφαλείας. Χρησιμοποιούν μεθοδολογίες και εργαλεία για τον εντοπισμό και την αξιολόγηση των 
κινδύνων που σχετίζονται με τη δραστηριότητά τους, αξιολογούν την αποτελεσματικότητα των 
ελέγχων, διασφαλίζουν την ευθυγράμμιση με τους στόχους της εταιρείας (στρατηγικούς, 
λειτουργικούς, συμμόρφωσης κ.λπ.) και συμμορφώνονται με τις εσωτερικές πολιτικές και 
διαδικασίες.  
Δεύτερη Γραμμή Άμυνας: Μονάδες Διαχείρισης Κινδύνων και Κανονιστικής Συμμόρφωσης 
Η Μονάδα Διαχείρισης Κινδύνων (ΜΔΚ) και η Μονάδα Κανονιστικής Συμμόρφωσης παρέχουν 
κατεύθυνση, εποπτεύουν τις μονάδες της πρώτης γραμμής και είναι υπεύθυνες για τη διαχείριση και 
παρακολούθηση των κινδύνων. Η Εταιρεία, μέσω του Δ.Σ., διασφαλίζει την ανεξαρτησία των 
μονάδων της δεύτερης γραμμής από τις μονάδες της πρώτης γραμμής, ώστε να αποφευχθούν 
πιθανές συγκρούσεις συμφερόντων και να διασφαλιστεί η αποτελεσματική εποπτεία.  
Τρίτη Γραμμή Άμυνας: Μονάδα Εσωτερικού Ελέγχου 
Η ανεξάρτητη Μονάδα Εσωτερικού Ελέγχου (ΜΕΕ) παρέχει ανεξάρτητο έλεγχο για την επαλήθευση 
της αποτελεσματικότητας του πλαισίου διαχείρισης κινδύνων και του συστήματος εσωτερικού 
ελέγχου. Επιπλέον, πραγματοποιούνται συχνές συναντήσεις μεταξύ των Διευθύνσεων Εσωτερικού 
Ελέγχου, Διαχείρισης Κινδύνων, και Κανονιστικής Συμμόρφωσης προκειμένου να ενισχύεται η 
συνεργασία, να υπάρχει ευθυγράμμιση των δραστηριοτήτων που σχετίζονται με τη διαχείριση 
κινδύνων και καλύτερη παρακολούθηση των πλάνων αντιμετώπισης τους. 
Παράγωγα χρηματοοικονομικά μέσα και δραστηριότητες αντιστάθμισης κινδύνου 
Ο Όμιλος εκτίθεται σε κινδύνους που σχετίζονται με τις κύριες δραστηριότητές του, κυρίως τον 
κίνδυνο εμπορευμάτων, τον συναλλαγματικό κίνδυνο και τον κίνδυνο επιτοκίου, τους οποίους 
διαχειρίζεται μεταξύ άλλων και με την χρήση παρaγώγων χρηματοοικονομικών μέσων που 
αποσκοπούν στην αντιστάθμιση των εν λόγω κινδύνων. Ο Όμιλος προσδιορίζει σε λογιστική 
αντιστάθμισης ορισμένα συμβόλαια παραγώγων εμπορευμάτων, επιτοκίων και συναλλάγματος.
<div>
<p>ΕΚΘΕΣΗ ΔΙΑΧΕΙΡΙΣΗΣ Δ.Σ.</p>
<p>Ά Εξάμηνο 2024</p>
<p>15</p>
<p>7. ΔΙΑΧΕΙΡΙΣΗ ΧΡΗΜΑΤΟΟΙΚΟΝΟΜΙΚΩΝ ΚΙΝΔΥΝΩΝ</p>
<p>Το πρώτο εξάμηνο του 2024 χαρακτηρίστηκε από αυξημένες γεωπολιτικές εντάσεις, ειδικά στην</p>
<p>Ανατολική Ευρώπη και τη Μέση Ανατολή. Η παγκόσμια οικονομία επηρεάστηκε από τις</p>
<p>διακυμάνσεις των τιμών της ενέργειας και τον πληθωρισμό. Οι τιμές έχουν ομαλοποιηθεί σε μεγάλο</p>
<p>βαθμό το τελευταίο διάστημα, χωρίς ωστόσο να έχουν ακόμη επανέλθει στα προηγούμενα επίπεδα.</p>
<p>Γενικότερα, όπως αναφέρεται και παρακάτω στη διαχείριση των επιμέρους κινδύνων, η διοίκηση</p>
<p>του Ομίλου αξιολογεί και προσδιορίζει σε συνεχή βάση τους κινδύνους και θεωρεί ότι οι αρνητικές</p>
<p>εξελίξεις στην παγκόσμια οικονομία δεν αναμένεται να επηρεάσουν σημαντικά την ομαλή</p>
<p>λειτουργία του Ομίλου και της Εταιρείας.</p>
<p>Διαχείριση Κινδύνων-Μοντέλο Τριών Γραμμών</p>
<p>H Εταιρεία κατά την άσκηση της επιχειρηματικής της δραστηριότητας αντιμετωπίζει κινδύνους και</p>
<p>αβεβαιότητες που εντείνονται από το διαρκώς μεταβαλλόμενο γεωπολιτικό, οικονομικό και</p>
<p>κοινωνικό περιβάλλον, την αλληλεπίδραση των διεθνών αγορών, τις ραγδαίες τεχνολογικές</p>
<p>εξελίξεις, την ενεργειακή μετάβαση και την κλιματική αλλαγή. Επιπρόσθετα, ρυθμιστικές Αρχές,</p>
<p>επενδυτές και λοιπά ενδιαφερόμενα μέρη (stakeholders) διαμορφώνουν ένα περιβάλλον</p>
<p>αυξημένων απαιτήσεων εποπτείας και ελέγχου.</p>
<p>Μέσω της υιοθέτησης ενός ισχυρού πλαισίου εταιρικής διακυβέρνησης και της εφαρμογής του</p>
<p>μοντέλου των τριών γραμμών, η MOTOR OIL έχει καθορίσει διακριτούς ρόλους για τη διαχείριση</p>
<p>θεμάτων που σχετίζονται με τους κινδύνους, μέσω των οποίων διευκολύνεται η επίτευξη των</p>
<p>στόχων, η  ισχυρή διακυβέρνηση και η διαχείριση κινδύνων.</p>
<p>Πρώτη Γραμμή Άμυνας: Επιχειρησιακές Μονάδες</p>
<p>Όλες οι επιχειρησιακές μονάδες της εταιρείας είναι υπεύθυνες για τη διαχείριση των κινδύνων που</p>
<p>απορρέουν από τις δραστηριότητές τους και την εφαρμογή των απαραίτητων δικλείδων</p>
<p>ασφαλείας. Χρησιμοποιούν μεθοδολογίες και εργαλεία για τον εντοπισμό και την αξιολόγηση των</p>
<p>κινδύνων που σχετίζονται με τη δραστηριότητά τους, αξιολογούν την αποτελεσματικότητα των</p>
<p>ελέγχων, διασφαλίζουν την ευθυγράμμιση με τους στόχους της εταιρείας (στρατηγικούς,</p>
<p>λειτουργικούς, συμμόρφωσης κ.λπ.) και συμμορφώνονται με τις εσωτερικές πολιτικές και</p>
<p>διαδικασίες.</p>
<p>Δεύτερη Γραμμή Άμυνας: Μονάδες Διαχείρισης Κινδύνων και Κανονιστικής Συμμόρφωσης</p>
<p>Η Μονάδα Διαχείρισης Κινδύνων (ΜΔΚ) και η Μονάδα Κανονιστικής Συμμόρφωσης παρέχουν</p>
<p>κατεύθυνση, εποπτεύουν τις μονάδες της πρώτης γραμμής και είναι υπεύθυνες για τη διαχείριση και</p>
<p>παρακολούθηση των κινδύνων. Η Εταιρεία, μέσω του Δ.Σ., διασφαλίζει την ανεξαρτησία των</p>
<p>μονάδων της δεύτερης γραμμής από τις μονάδες της πρώτης γραμμής, ώστε να αποφευχθούν</p>
<p>πιθανές συγκρούσεις συμφερόντων και να διασφαλιστεί η αποτελεσματική εποπτεία.</p>
<p>Τρίτη Γραμμή Άμυνας: Μονάδα Εσωτερικού Ελέγχου</p>
<p>Η ανεξάρτητη Μονάδα Εσωτερικού Ελέγχου (ΜΕΕ) παρέχει ανεξάρτητο έλεγχο για την επαλήθευση</p>
<p>της αποτελεσματικότητας του πλαισίου διαχείρισης κινδύνων και του συστήματος εσωτερικού</p>
<p>ελέγχου. Επιπλέον, πραγματοποιούνται συχνές συναντήσεις μεταξύ των Διευθύνσεων Εσωτερικού</p>
<p>Ελέγχου, Διαχείρισης Κινδύνων, και Κανονιστικής Συμμόρφωσης προκειμένου να ενισχύεται η</p>
<p>συνεργασία, να υπάρχει ευθυγράμμιση των δραστηριοτήτων που σχετίζονται με τη διαχείριση</p>
<p>κινδύνων και καλύτερη παρακολούθηση των πλάνων αντιμετώπισης τους.</p>
<p>Παράγωγα χρηματοοικονομικά μέσα και δραστηριότητες αντιστάθμισης κινδύνου</p>
<p>Ο Όμιλος εκτίθεται σε κινδύνους που σχετίζονται με τις κύριες δραστηριότητές του, κυρίως τον</p>
<p>κίνδυνο εμπορευμάτων, τον συναλλαγματικό κίνδυνο και τον κίνδυνο επιτοκίου, τους οποίους</p>
<p>διαχειρίζεται μεταξύ άλλων και με την χρήση παρaγώγων χρηματοοικονομικών μέσων που</p>
<p>αποσκοπούν στην αντιστάθμιση των εν λόγω κινδύνων. Ο Όμιλος προσδιορίζει σε λογιστική</p>
<p>αντιστάθμισης ορισμένα συμβόλαια παραγώγων εμπορευμάτων, επιτοκίων και συναλλάγματος.</p>
</div>